CELEX: 62013TN0466
Language: da
Date: 2013-08-28 00:00:00
Title: Sag T-466/13: Sag anlagt den 28. august 2013 — Hermann Trollius mod ECHA

9.11.2013   
            
            
               DA
            
            
               Den Europæiske Unions Tidende
            
            
               C 325/44
            
         Sag anlagt den 28. august 2013 — Hermann Trollius mod ECHA
   (Sag T-466/13)
   2013/C 325/72
   Processprog: engelsk
   
      Parter
   
   
      Sagsøger: Hermann Trollius GmbH (Lauterhofen, Tyskland) (ved advokaterne M. Ahlhaus og J. Schrotz)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               ECHA’s afgørelse SME(2013) 0191 af 31. januar 2012, samt ECHA’s faktura nr. 10035033 af 4. januar 2013, annulleres.
            
         
               —
            
            
               ECHA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Det første anbringende vedrører sagsøgtes inkompetence.
               
                           —
                        
                        
                           Sagsøgeren har gjort gældende, at sagsøgte ikke havde kompetence til at vedtage den anfægtede afgørelse SME(2013) 0191, idet hverken forordning (EF) nr. 1907/2006 (1) eller forordning (EF) nr. 340/2008 (2) giver sagsøgte ret til at vedtage en særskilt beslutning om, hvorvidt en producent overholder SMV-kriterierne.
                        
                     
         
               2)
            
            
               Det andet anbringende vedrører en tilsidesættelse af REACH-forordningens artikel 104, stk. 1, i forbindelse med forordning nr. 1 af 15. april 1958 (3).
               
                           —
                        
                        
                           Sagsøgeren har gjort gældende, at sagsøgte under hele kommunikationen med sagsøgeren tilsidesatte sin forpligtelse til at rette henvendelse til en person, der er undergivet en medlemsstats suverænitet på denne stats officielle sprog, og at denne tilsidesættelse har forhindret sagsøgeren i at opfylde de krav, der stilles til denne med hensyn til at godtgøre sin status som en lille virksomhed.
                        
                     
         
               3)
            
            
               Ved det tredje anbringende gøres det gældende, at sagsøgeren reelt er en lille virksomhed i henhold til Kommissionens henstilling 2003/361/EF (4), og derfor er de anfægtede afgørelser truffet på et forkert grundlag.
            
         
      (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (REACH-forordningen).
   
      (2)  Kommissionens forordning (EF) nr. 340/2008 af 16.4.2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH).
   
      (3)  EØF Rådet: Forordning nr. 1 om den ordning, der skal gælde for Det europæiske økonomiske Fællesskab på det sproglige område.
   
      (4)  Kommissionens henstilling 2003/361/EF af 6.5.2003 om definitionen af små og mellemstore virksomheder.